În anul următor a ajuns în finala la Campionatul European de la Zalaegerszeg, unde a pierdut din nou cu Montano. În anul 2006 a cucerit medalia de argint la Campionatul Mondial de la Torino, după ce a fost învins în finala de rusul Stanislav Pozdniakov. Cu patru medalii de Cupă Mondială, inclusiv două de aur, a încheiat sezonul pe locul 1 în clasamentul mondial. În anul 2007 a devenit campion mondial pe echipe pentru a doua dată. La Jocurile Olimpice din 2008 de la Beijing a fost eliminat în turul întâi de chinezul Zhou Hanming. La proba pe echipe, Ungaria a pierdut din nou cu Statele Unite, la o tușă de data aceasta, și s-a clasat pe locul 7.